Andlauerhof (Petersgasse)
Dr Andlauerhoof isch e historischs Geböid in dr Altstadt vo Baasel. Es stoot an dr Petersgass 36/38. Es stammt us meerere Epoche und stoot as Ansambel under Dänggmolschutz.

Baugschicht
Zum erste Mol wird dr Andlauerhoof im Joor 1424 erwäänt, won er no Laufehoof ghäisse het. Im 15. Joorhundert isch er in d Händ vo dr elsässische Aadelsfamilie vo Andlau choo, und mä het em vo denn aa Andlauerhoof gsäit. 
1666 het dr Peter Thierry (1608-1673) im Huus e Siidefärberei iigrichdet. 
Dr Andlauerhoof het denn verschidnige Kaufmaafamilie ghöört,  u. a. de Briiswärks, Vischers, Legrands und Ryhiners.
 
Im 20. Joorhundert isch en Angroo-Gschäft für Dubakwaare im Geböid dehäi gsi und s Innere isch e baar Mol umbaut worde. Wo mä 2004 archeologischi Usgraabige gmacht het, het mä alti Fundamänt und Räst vo dr Färberei us em 17. Joorhundert und sogar Bachbettsedimänt gfunde.

Im Joor 2010 het mä s Geböid in Stadtwoonige afo umbaue, im Joor druf isch dr Dachstuel aabrennt, aber 2012 si die achtzää nöije Woonige baraat gsi.

Weblingg
 Ausgrabungen im Andlauerhof an der Petersgasse uf archaeologie.bs.ch

Fuessnoote

Bauwärk z Basel